
Inungnun Tuhaqtitaujukhaq

Nunarjuami Havautituqpallaaqhimajunik Ilituqhaidjutikhaq Ublua:
Naloxone annautivaktuq inuuhirnik
Aullaqtirvia Ublua:		Niqiliqivik 31, 2026
Nutqarvikhaa Ublua:	Apitilirvik 30, 2026
Nunavunmi-tamaat	60 sec
Niqiliqivik 31 Nunarjuami Havautituqpallaaqhimajunik Qaujihimanikkut Ublua, ublua itqaumalugit tapkuat inuuhuiqhimajut havautituqpalaarnirmin, ikajuutikharnik tapkuninga nikaliqtun, havakhimaarniaqtunlu anaktuijaangat inuuhirnik talvuuna ilituqhaidjutikharnik ilihainikkutlu.
Aanniaqtailinikkut Havagvia akhuurhaqtait nunallaat qajagitquplugin taimaatun havautituqpallaarhimajun talvannga opioids-nin piliqtuq ihumaaluutauliqtuq Nunavunmi. Hakugikjuaqtuni-ulurianaijautini havautiturjuaqtun ajungnautiqarniaqtun nunalaaptingnun, kihimi pittailigiaqaqtun. Tigumiaruvit Naloxone-mik, annautiniarungnaqhijat inuup inuuhia. Naloxone kajumiktumik aulajuq havautikhaq taima utiqtitigiaqaqtun ajungnautiqaqtunik opioidsnik havautiturjuaqtunik havautituqtitaugumik qilaminuaq. Naloxone kapuqtauttaaqtuq tuniluguluunniit hurlukkut naqitautimik.
Naloxone katitiqhimajut piinarialrit akiitumik upautidjutikhatigut nunangni munaqhitkunin.
Maligakuungitut aangajaaqnaqtut nalunaqtut uvalu piqaqniaqtut hivuuganaqtunik hivuuranaqtunik, imaatun fentanjl. Kihimi pihimagumi munaqhitkunin, havautit qajangnaitut, mikkaugaluaqtilugit havautituqpalaangniaqtut huirutaulutikluuniin.
Ilangit naunaitkutikhat mihingnautaillu haffuminga opioids-nik havautituqpallarniq hapkuangujut:
· Pituqliqhutik.
· Kaiffanguqniq uvalu naluqhaliqhuni, ajuqhaliqhuni uqariami.
· Tupittukhamik, qaggiqtaqtuq uvaluuniin qaiffaqtutut nivjaaqtuq.
· Umilrungit kukiitlu qakungajut arjiqtaqhutikluuniit.
· Mikhiblutik quvikhaik.
· Alapaaliqhutik atipkaqhuni uvinia.
· Anirhaaktarniq kajumiittunnuamik, aniqhaaqtangitkaluaqhuniluuniit.
· Kaiffanguqpiaqniq, ajuqhaliqhuni tupaumajaami, uvaluuniin ingutaalimaiqhuni.
Upalungaikhimalutin. Pilutit Naloxone katitiqhimajunik. Annaudjilutit inuuhirmik.
Kangiqhittiarumaguvin havautikkut, ikajuutikkut, qanuqlu aturiangani Naloxone paqinaqtut uvani Havagviani Aanniaqtailinirmun Hakugikjuaqtuni-ulurianaijautini Havautituqpallaarnikkut Hapumminikkut qaritaujakkuurutaani.
###
Tuhaqtipkainikkut Uqarvigijakhaq: 
Charmaine Deogracias
Atanngujaq Tuhaqtipkaijini
Aanniaqtailinirmut Havagvia
867-975-5712
cdeogracias@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

